**«НТБ-Беларусь»** (руск.: НТВ Беларусь) — беларускі тэлеканал. Ліцэнзаваная версія канала НТБ. Эфірнае вяшчанне ажыццяўляецца з 4 ліпеня 2006 года. Вяшчальнік — Нацыянальная дзяржаўная тэлерадыёкампанія Рэспублікі Беларусь. З красавіка 2009 года — адзіная версія канала НТБ, даступная ў кабельных сетках Беларусі (раней паралельна трансляваўся «НТВ Мир»). Час вяшчання: 6:00 — 0:30.

Гісторыя
--------

У 90-гадах тэлеканал НТБ сам аплочваў сваё вяшчанне ў Беларусі. Ён вяшчаў у поўным аб’ёме, без мясцовай рэкламы і ўласных уставак, перапынкаў у вяшчанні. Аднак ў 2001 годзе Белтэлерадыёкампанія пачынае ўстаўку сваёй рэкламы ў эфір. Перагаворы ні да чаго не прыводзяць, і НТБ перастае аплочваць вяшчанне. Уласна, вяшчанне пачынае ўразацца, вясцісь са шматлікімі перапынкамі. З эфіру маглі знікаць некаторыя баявікі і эратычныя фільмы, якія паказвалі на расійскім канале, у сувязі з чым канал у Беларусі мог або адключаецца раней па часе, або забіваць гэтыя эфірныя прамежкі перадачамі іншага зместу. Нават нягледзячы на тое, што ў 2004 годзе НТБ перайшоў на кругласутачнае вяшчанне, Белтэлерадыёкампанія, як і раней, адключала яго на нач.

Пасля захопу НТБ у 2001 годзе мінская версія тэлеканала пачынае губляць папулярнасць.

4 ліпеня 2006 года на беларускіх частотах НТБ Белтэлерадыёкампанія запусціла вяшчанне беларускай версіі тэлеканала НТБ пад назвай «НТБ-Беларусь». Так як некаторыя праграмы выразаліся з эфіру, то гледачы глядзелі міжнародную версію (руск.: НТВ Мир).

У 2009 годзе канал пачынае ўстаўляць у сетку вяшчання свае праекты, сярод якіх — «Урачэбныя таямніцы» і «Астрапрагноз», якія транслююцца па сённяшні дзень.

11 лютага 2019 года тэлеканал пачаў вяшчанне ў фармаце HD.

Праграмная палітыка
-------------------

Праграмны пакет канала фарміруецца паводле прававых дамоўленасцей з расійскім бокам.

«НТБ-Беларусь» транслюе шматлікія арыгінальныя перадачы НТБ. Выключэнне галоўным чынам складае змест, распаўсюд якога абмежаваны тэрыторыяй Расіі. Як правіла, гэта перадачы чужой вытворчасці — «Свая гульня», «Quattroruote», фільмы і серыялы, футбольныя матчы, а таксама тэлеперадачы, якія ўтрымоўваюць крытыку ў адрас Аляксандра Лукашэнкі. Неліцэнзаваны кантэнт замяшчаецца іншымі перадачамі ці фільмамі. Штодзень выходзяць некалькі выпускаў навін: «Сёння», «Сёння. Галоўнае». Валодаючы добрымі суадносінамі рэйтынгу і коштам рэкламнага часу — адзін з самых запатрабаваных рэкламадаўцамі тэлеканалаў. На «НТБ-Беларусь» больш рэкламы, чым на НТБ, і з-за гэтага напрыклад, «Сёння ў 23:15» транслюецца ў 23:30.

Вяшчанне
--------

«НТБ-Беларусь» ажыццяўляе вяшчанне ў лічбавым стандарце DVB-T. Пры гэтым сігнал распаўсюджваецца праз эфірнае (аналагавыя і лічбавыя перадатчыкі) і кабельнае тэлебачанне. На 1 жніўня 2010 года тэхнічны ахоп аналагавага эфірнага вяшчання складае 64,2 %, лічбавага — 72,42 % насельніцтва Беларусі. Таксама канал прысутнічае ў асноўным пакеце ўсіх кабельных аператараў рэспублікі. Канал вяшчае толькі на тэрыторыі Беларусі. З 4 ліпеня 2006 па 15 мая 2015 года канал трансляваўся ў аналагавым фармаце.

Праграмы ад НТБ
---------------

* «Мальцава»
* «Месца сустрэчы»
* «Спецыяльны выпуск»
* «Агляд. Надзвычайнае здарэнне»
* «Сёння»
* «Суд прысяжных»
* «Заснавана на рэальных падзеях»
* «Крутая гісторыя»
* «Паедзем, паядзім!»
* «Сакрэт на мільён»
* «Чакай мяне»
* «Першая перадача»
* «Галоўная дарога»
* «Кватэрнае пытанне»
* «Дачны адказ»
* «Вынікі тыдня»
* «Ежа жывая ці мёртвая»
* «НашПотребНадзор»
* «Хто ў доме гаспадар?»
* «Ты супер!»
* «Ты не паверыш!»
* «Новыя рускія сенсацыі»
* «Следства вялі…»
* «Цэнтральнае тэлебачанне»
* «Цуд тэхнiкi»
* «Кватэрнiк НТБ»

Уласная вытворчасць
-------------------

* «Астрапрагноз»
* «ЧП. BY»
* «Зразумець і абясшкодзіць»
* «Terra incognita. Беларусь невядомая»
* «Урачэбныя таямніцы плюс»

Лагатып
-------

Тэлеканал змяніў 1 лагатып. Цяперашні — 2-гі па ліку.

* З 4 ліпеня 2006 па 29 жніўня 2010 лагатып быў з цяперашнімі літарамі НТВ і зялёным шарыкам, унізе блакітны прамавугольнік са словам «БЕЛАРУСЬ». Знаходіўся ў левым ніжнім вугле.
* З 30 жніўня 2010 па сённяшні час выкарыстоўваецца той ж лагатып, але ў крыху мадэрнізаванам выглядзе: ён стаў без блакітнага прамавугольніка і паменшаны ў 1,5 разы. Знаходзіцца там жа.

Цэнзура
-------

Асноўны артыкул: **Свабода слова ў Беларусі**
Тэлеканал шмат разоў падвяргаўся крытыцы з-за таго, што з праграмы «Сёння» неаднаразова выразаліся сюжэты пра Беларусь, у прыватнасці, з крытыкай Аляксандра Лукашэнкі.

> Тэхнічная хітрасць заключаецца ў тым, што навіны загадзя запісваюцца са спадарожніка, які вяшчае на ўсходнія рэгіёны Расіі. Трансляцыя туды ідзе на некалькі гадзін раней, чым на Маскву. Затым відэазапіс мантуецца ў Мінску. Пры гэтым з яго выразаюць усе сюжэты пра прэзідэнцкія выбары і падмяняюць арыгінальны выпуск навін з Расіі сваім, змантаваным. У выніку, з пункту гледжання радавога гледача, расійскія тэлеканалы пра беларускія выбары нібыта наогул не паведамляюць.
> 
> 

* Серыял «Хросны бацька[ru]» не з’яўляўся ў эфіры «НТБ-Беларусь» па зразумелых прычынах. Кіраўнік дырэкцыі тэлеканала «НТБ-Беларусь» Сяргей Булацкі, каб пазбегнуць праблем, адказваць на пытанне пра прычыны зняцця з эфіру адмовіўся.
* Праграма «Міжнародная піларама» была забароненая да паказу ў Беларусі ў лістападзе 2016 года, праз два месяцы пасля прэм’еры. У выпуску ад 19 ці 26 лістапада, што патрапіў пад цэнзуру, вядучы Тыгран Кеасаян высмеяў рээкспарт Лукашэнкі ў Расію санкцыйных тавараў, з-за якога расіяне «ядуць яблыкаў у пяць разоў больш, чым іх вырабляюць у Беларусі», распавёў «пра беларускіх гастарбайтараў, што бягуць ад галечы і беспрацоўя на радзіме, „выбары", перапісванне Канстытуцыі, цалаванне і незвычайную вяртлявасць дыктатара, з-за якой ён аказваецца ў „нязручных позах" то перад Расіяй, то перад Захадам».

> Толькі ён што заявіць, адразу беларускае малако ў Расіі прызнаюць сапсаваным і забараняюць. На гэтым тыдні ён зрабіў гэта зноў.
> 
> 

>  Вы мяне прабачце, суграмадзяне, але ці не да хрэна мы з вамі жарэм яблыкаў? З іншага боку, куды Беларусі дзявацца, акрамя як заваліць нас яблыкамі? У іх жа ўсяго дзве паспяховыя бізнес-мадэлі: бульба і пасада прэзідэнта. Зрэшты, нядаўна з’явілася і трэцяя: брытанскія навукоўцы паведамляюць, што ў гэтым годзе самым прыбытковым бізнесам стаў выраб налепак «Зроблена ў Беларусі».
> 
> 

Зрэшты, і пасля забароны праграмы да паказу жарты пра Лукашэнку не спыняліся. Частка выпуску ад 13 мая 2017 года была прысвечана гуманітарнай дапамозе жыхарам Украіны ад Беларусі. НТБ заўважыла ў спісе туалетную паперу. У далейшым жарты пра прэзідэнта Беларусі прысутнічалі практычна ў кожным выпуску праграмы.

> Убачыўшы ўкраінскае Еўрабачанне, Беларусь так разжалілася, што адправіла ў/на Украіну туалетную паперу. Давайце, па-першае, павіншуем Беларусь: краіна нарэшце знайшла кагосьці бядней сябе. Як гаворыцца, чым багатыя, тым і падціраюца. 8 тысяч рулонаў туалетнай паперы! Нават беларусы зразумелі, што ў/на Украіне жопа. Але пакуль не зразумелі, што 8 тысяч рулонаў для ўкраінскай дупы відавочна недастаткова... Тушонка, алей, макароны і туалетная папера: вырашылі забяспечыць увесь стрававальны працэс пад ключ. Мяркуючы па наборы, у/на Украіне вырашылі правесці фестываль макарон па-флоцку, і арганізатары чуюць, што пройдзе ён не вельмі добра. Я нават не ведаю, што смачней: беларускія макароны ці беларуская туалетная папера. Крыўдна толькі, што бацька зажыліў хахлам знакамітыя беларускія ананасы. Дарагія ўкраінцы, не забывайце: Лукашэнка — пажылы чалавек. Банкі потым вярніце!
> 
>

Зноскі
------

1. ↑  ЧЕМ ВАС ОБРАДОВАЛ И ЧЕМ ОГОРЧИЛ ТЕЛЕЭКРАН НА МИНУВШЕЙ НЕДЕЛЕ? (руск.).  Труд (8 лютага 2001).
2. ↑  Пора пропалывать «клубнику» (руск.).  Беларусь сегодня (28 красавіка 2001).
3. ↑  Белорусское телевидение не пустило «Робермана» на НТВ (руск.)(недаступная спасылка).  Радио «Свобода» (27 лютага 2001). Архівавана з першакрыніцы 9 чэрвеня 2016. Праверана 31 снежня 2018.
4. ↑  В Беларуси перекрывают НТВ(руск.), *Комсомольская правда* (20 чэрвеня 2006). Праверана 23 кастрычніка 2017.
5. ↑  Телеканал «НТВ-Беларусь» перешёл на вещание в формате HD (руск.).  www.cableman.info. Праверана 12 лютага 2019.
6. 1 2  Праграма вяшчання тэлеканала НТБ-Беларусь **(нявызн.)**.  НДТРК РБ.
7. ↑  *Андрианов, С.*. Доктор, автор и ведущий программы «Врачебные тайны» Александр Терещенко: «Стыдно знать, как зовут парикмахера но не знать имени своего врача» (руск.).  Комсомольская правда (27 чэрвеня 2013). Праверана 30 верасня 2021.(недаступная спасылка)
8. ↑  *Вольга Грынявіцкая*. Беларусы не бачаць сюжэтаў з Беларусі на расійскіх тэлеканалах (руск.)(недаступная спасылка) (14 студзеня 2011). Архівавана з першакрыніцы 26 жніўня 2017. Праверана 22 кастрычніка 2018.
9. ↑  На НТБ жорстка пажартавалі з Лукашэнкі (руск.).  Хартыя’97 (28 лістапада 2016).
10. ↑  Расійскі тэлеканал НТВ брудна «пасмяяўся» над гуманітарнай дапамогай Беларусі жыхарам Украіны (руск.).  Наша Ніва (15 мая 2017).

Спасылкі
--------

* Афіцыйная старонка

| ⛭Беларускія тэлеканалы |
| --- |
| Лічбавы пакет | 
* Беларусь 1
* Беларусь 2
* Беларусь 3
* АНТ
* СТБ
* НТБ-Беларусь
* РТР-Беларусь
* Мір
* Беларусь 5

 |
| Астатнія каналы | 
* Беларусь 4
* Беларусь 24
* Восьмы канал
* ВТБ
* БелМуз-ТБ

 |

| ⛭Белтэлерадыёкампанія |
| --- |
| Тэлебачанне | 
* Беларусь 1
* Беларусь 2
* Беларусь 3
* Беларусь 4
* Беларусь 5
* Беларусь 24
* НТБ-Беларусь

 |
| Радыё | 
* Радыёстанцыя Беларусь
* Радыёканал Культура
* Першы Нацыянальны канал Беларускага радыё
* Радыус-FM
* Радыё Сталіца

 |
| Абласныя ТРК | 
* Брэст
* Віцебск
* Гомель
* Гродна
* Магілёў

 |
| Зачыненыя СМІ | Беларусь-ТБ |